CELEX: 62012CN0183
Language: lv
Date: 2012-04-18 00:00:00
Title: Lieta C-183/12 P: Apelācijas sūdzība, ko par Vispārējās tiesas (otrā palāta) 2012. gada 31. janvāra rīkojumu lietā T-527/09 Chafiq Ayadi /Eiropas Komisija 2012. gada 18. aprīlī iesniedza Chafiq Ayadi

30.6.2012   
            
            
               LV
            
            
               Eiropas Savienības Oficiālais Vēstnesis
            
            
               C 194/12
            
         Apelācijas sūdzība, ko par Vispārējās tiesas (otrā palāta) 2012. gada 31. janvāra rīkojumu lietā T-527/09 Chafiq Ayadi/Eiropas Komisija 2012. gada 18. aprīlī iesniedza Chafiq Ayadi
   
   (Lieta C-183/12 P)
   2012/C 194/19
   Tiesvedības valoda — angļu
   
      Lietas dalībnieki
   
   
      Apelācijas sūdzības iesniedzējs: Chafiq Ayadi (pārstāvis — H.A.S. Miller, Solicitor)
   
      Pārējie lietas dalībnieki: Eiropas Komisija un Eiropas Savienības Padome
   
      Apelācijas sūdzības iesniedzēja prasījumi:
   
   
               —
            
            
               atcelt Vispārējās tiesas 2012. gada 31. janvāra rīkojumu;
            
         
               —
            
            
               atzīt, ka prasība atcelt tiesību aktu nav zaudējusi savu priekšmetu;
            
         
               —
            
            
               nosūtīt lietu atpakaļ Vispārējai tiesai sprieduma taisīšanai par prasību atcelt tiesību aktu;
            
         
               —
            
            
               piespriest Komisijai atlīdzināt tiesāšanās izdevumus šajā apelācijas instancē un tiesāšanās izdevumus, kas radušies, aizstāvot Vispārējā tiesā Komisijas prasību atzīt, ka prasība atcelt tiesību aktu ir zaudējusi savu priekšmetu.
            
         
      Pamati un galvenie argumenti
   
   Apelācijas sūdzības iesniedzējs izvirza šādus divus pamatus:
   
               A.
            
            
               Vispārējā tiesa ir pieļāvusi kļūdu:
               
                           a)
                        
                        
                           neuzklausot ģenerāladvokātu un/vai
                        
                     
                           b)
                        
                        
                           neuzaicinot apelācijas sūdzības iesniedzēju iesniegt apsvērumus par to, vai būtu jāuzsāk mutvārdu process, un/vai
                        
                     
                           c)
                        
                        
                           neuzsākot mutvārdu procesu par to, vai prasība atcelt tiesību aktu bija zaudējusi savu priekšmetu.
                        
                     
         
               B.
            
            
               Vispārējā tiesa ir pieļāvusi kļūdu, atzīstot, ka prasība atcelt tiesību aktu nevarēja dot apelācijas sūdzības iesniedzējam materiālu labumu.